**ОДОБРЯВАМ: …………………..**

**ЯВОР ГЕЧЕВ**

**МИНИСТЪР НА ЗЕМЕДЕЛИЕТО**

**П Р О Т О К О Л**

**№ 1 - 4**

Днес, 30.05.2023 г. в 11.30 часа, на основание Заповед № РД-07-20/26.05.2023 г. на Директора на ОД “Земеделие” гр. Ямбол и чл. 56м от ППЗСПЗЗ в сградата на Областна дирекция “Земеделие” гр. Ямбол, комисия в състав:

**Председател:** Пенка Михайлова – Трифонова - Гл. директор на ГД “Аграрно развитие“ в ОД “Земеделие” гр. Ямбол

**Секретар:** Анна Кънева **-** гл. експерт ГД “Аграрно развитие” в ОД “Земеделие” гр. Ямбол

**Членове:** Елена Колева - гл. юрисконсулт Д „АПФСДЧР” в ОД „Земеделие” гр. Ямбол,

се събра във връзка с провеждане на Общ търг с тайно наддаване по реда на чл. 27, ал. 8 от ЗСПЗЗ, за имот частна държавна собственост /незаети със сгради и съоръжения или прилежащи площи към тях на организации по § 12 и § 29 от ПРЗ на ЗСПЗЗ/, негодни за земеделско ползване и неподлежащи на възстановяване на основание Заповед № ПО-03-17-3 / 20.04.2023 г. на Директора на ОД “Земеделие” гр. Ямбол, публикувана в сайта на вестник “Alo.bg” на 24.04.2023 г. /рубрика, съобщения – покани – обява № 8730746/, на интернет страницата на дирекцията и Министерство на земеделието.

В срока до 25.05.2023 г. /включително/, определен със заповедта са постъпили 2 /два/ броя пликове с вх. № 1 до вх. № 2 от регистъра на ОД ,,Земеделие” Ямбол за провеждане на търгове по реда на чл. 27, ал. 8 от ЗСПЗЗ.

Комисията разгледа постъпилите заявления за участие в обявения Общ търг, по реда на постъпването и регистрирането им по входящ ред в регистъра на ОД „Земеделие” Ямбол.

След отваряне на пликовете с постъпилите заявления за участие в обявения Общ търг с тайно наддаване, за продажбата на имоти частна държавна собственост, негодни за земеделско ползване и неподлежащи на възстановяване, комисията

**К О Н С Т А Т И Р А :**

**1.** В плик с вх. № 1, подаден и вписан в 13.41 часа на 12.05.2023 г. в регистъра на ОД “Земеделие” гр. Ямбол от **Иван Павлов Павлов** **от гр. Казанлък,** комисията констатира наличието на 1 брой заявление подписано от г-н Павлов, 1 брой платежно нареждане от 11.05.2023 г. за внесен депозит в “Уникредит-Банк” клон Ямбол в размер на 869.00 лв. – оригинал, декларация за обработване на личните данни и декларация за обстоятелствата по чл. 56к, ал. 11 от ППЗСПЗЗ.

Комисията установи, че внесения депозит отговаря на изискванията, съгласно Заповед № ПО-03-17-3/20.04.2023 г. на Директора на ОД “Земеделие” гр. Ямбол и чл. 56ж и чл. 56к, ал. 3 от ППЗСПЗЗ, с което документите бяха приети за редовни.

**Предлаганата цена от кандидата за имот с идентификатор 53299.116.4 с площ 3 766 кв.м. от обект “Стопански двор” с. Овчи Кладенец е в размер на 8 950.00 лв. /осем хиляди деветстотин и петдесет лв./.**

**2.** В плик с вх. № 2, подаден и вписан в 13.50 часа на 12.05.2023 г. в регистъра на ОД “Земеделие” гр. Ямбол от **Милен Танев Младенов** **от с. Овчи Кладенец,** комисията констатира наличието на 1 брой заявление подписано от г-н Младенов, 1 брой платежно нареждане от 11.05.2023 г. за внесен депозит в “Уникредит-Банк” клон Ямбол в размер на 869.00 лв. – оригинал, декларация за обработване на личните данни и декларация за обстоятелствата по чл. 56к, ал. 11 от ППЗСПЗЗ.

Комисията установи, че внесения депозит отговаря на изискванията, съгласно Заповед № ПО-03-17-3/20.04.2023 г. на Директора на ОД “Земеделие” гр. Ямбол и чл. 56ж и чл. 56к, ал. 3 от ППЗСПЗЗ, с което документите бяха приети за редовни.

**Предлаганата цена от кандидата за имот с идентификатор 53299.116.4 с площ 3 766 кв.м. от обект “Стопански двор” с. Овчи Кладенец е в размер на 8 800.00 лв. /осем хиляди и осемстотин лв./.**

След извършената проверка на подадените в ОД “Земеделие” гр. Ямбол, 2 /два/ броя заявления по образец, съгласно чл. 56к от ППЗСПЗЗ за участие в търга и въз основа на предложенията на кандидатите, комисията

**Р Е Ш И :**

**1.** За **ПИ с идентификатор 53299.116.4 с площ 3 766 кв.м.** от обект: “Стопански двор” **с. Овчи Кладенец, общ. «Тунджа»**, при начална тръжна цена от **8 690.00 лв. /осем хиляди и шестстотин и деветдесет лв./.**

**На първо място класира – Иван Павлов Павлов,** с най-висока предложена цена **от 8 950.00 лв. /осем хиляди деветстотин и петдесет лв./,** за придобиване на собственост по реда на чл. 27, ал. 8 от ЗСПЗЗ, чрез покупко – продажба за обявения имот частна - държавна собственост.

**На второ място класира** **– Милен Танев Младенов** с предложена по - ниска цена от тази на първия заявител, а именно **8 800.00 лв. /осем хиляди и осемстотин лв./,** за придобиване на собственост по реда на чл. 27, ал. 8 от ЗСПЗЗ, чрез покупко – продажба за обявения имот частна - държавна собственост.

На основание **чл. 56м, ал. 2 от ППЗСПЗЗ** протоколът се обявява на информационното табло на ОД „Земеделие” гр. Ямбол и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия.

На основание **чл. 56м, ал. 3 от ППЗСПЗЗ** протоколите заедно със заявленията, приложенията към тях и възраженията се изпращат за одобряване от министъра на земеделието гр. София.

Настоящият протокол се състави в три еднообразни екземпляра.

**Комисия:**

**Председател: / П /**

**/ Пенка Михайлова - Трифонова /**

**Секретар: / П /**

**/ Анна Кънева /**

**Членове: / П /**

**/ Елена Колева /**